Ardipitek

Ardipitek (lat. Ardipithecus) je vyhynutý rod z čeľade hominidi (podčeľade australopitekorodé). 

Je to vývojový predchodca rodu australopitek. Bol opísaný v roku 1995, prvé nálezy sú z roku 1993 a 1994. Podľa polohy foramen magnum vidno, že kráčal vzpriamene; tvar kostí horných končatín a ďalšie znaky takisto svedčia o jeho príslušnosti k hominidom.

Druhy:
 †ardipitek aramiský (Ardipithecus ramidus, Australopithecus ramidus) - pôvodne (ale občas aj dnes) klasifikovaný ako Australopithecus ramidus
 †Ardipithecus kadabba - staršie zaraďované ako poddruh ardipiteka aramiského - Ardipithecus ramidus kadabba

Do tohto rodu možno zrejme zaradiť aj niektoré geologicky staršie nálezy z Kene (Lothagam - 5,6 mil. rokov BP, Lukeino - 6,5 mil. rokov BP, Baringo - 4-5 mil. rokov BP) a z Etiópie (Belohdelie a Maka - vyše 4 mil. rokov).

 Externé odkazy 


Kategória:Australopitekorodé